აშკარა და უცილობელი ჭეშმარიტებაა – ყველა ის მანქურთი, რომელიც დღეს საქართველოში სტალინის ძეგლის გადმოყირავებას მისტირის, ის ორჯონიკიძის მე-11 არმიის ჯარისკაცია, მან გამოკრა სასხლეტს თითი და შუბლი განუგმირა ლევან რაზიკაშვილს, დიდი ვაჟას ძეს! მან აუგო წესი წმინდა ილია მართლის დისწულს კოხტა აფხაზს, მან მოუსწრაფა კოჯორსა თუ ტაბახმელაში ლამაზი სიცოცხლე მარო მაყაშვილს! მან აცვა ჯუარს საქართველოს სულიერი მწყემსი კეთილი ნეტარხსენებული ამბროსი ხელაია, მან დაცხრილა შოროპნის გზაზე ვაგონებში გამომწყვდეული მამულიშვილები და სისხლის ღვარცოფით გადალეკა ქართული მიწა!